Tasekla seg wayen i d-ibennun taγerma n kra n ugdud, tettaγ-d aẓar seg tmetti ama s timawit neγ s tira. Ma nerra lwelha-nneγ γer tsekla taqbaylit, ur txulef ara tasekla n yigduden niḍen, d acu tasekla taqbaylit, aṭas i tεedda iwakken ad tennerni, wa tettwaseqdec deg wannar n tussna. Tasuta tettak-itt i tayeḍ, seg ubrid n timawit almi d asmi ara tettwaru. Tasekla taqbaylit, treṣṣa iman-is deg tmetti, imi tettawi-d ayen tettidir tmetti deg lawan-nni, tamacahut yella d tawil n ttrebga n yigerdan, inzan d lemεun s wayes i d-tettili tewyalt gar-asen, timseεraq i dyettilin i wurar s yiswi n unerni n wallaγ d tḥerci, tamedyazt iwumi ggan azal yimezwura-nneγ.